CELEX: 31991D0016
Language: el
Date: 1990-12-17 00:00:00
Title: 91/16/ΕΟΚ: Απόφαση της Επιτροπής της 17ης Δεκεμβρίου 1990 σχετικά με το ειδικό πρόγραμμα που αφορά τον εξοπλισμό λιμένων αλιείας στο Βέλγιο, το οποίο υπέβαλε το Βέλγιο στα πλαίσια του κανονισμού (ΕΟΚ) αριθ. 4028/86 του Συμβουλίου

Avis juridique important

|

31991D0016

91/16/ΕΟΚ: Απόφαση της Επιτροπής της 17ης Δεκεμβρίου 1990 σχετικά με το ειδικό πρόγραμμα που αφορά τον εξοπλισμό λιμένων αλιείας στο Βέλγιο, το οποίο υπέβαλε το Βέλγιο στα πλαίσια του κανονισμού (ΕΟΚ) αριθ. 4028/86 του Συμβουλίου  

Επίσημη Εφημερίδα αριθ. L 009 της 12/01/1991 σ. 0031 - 0033

ΑΠΟΦΑΣΗ ΤΗΣ ΕΠΙΤΡΟΠΗΣ  της 17ης Δεκεμβρίου 1990  σχετικά με το ειδικό πρόγραμμα που αφορά τον εξοπλισμό λιμένων αλιείας στο Βέλγιο, το οποίο υπέβαλε το Βέλγιο στα πλαίσια του κανονισμού ( ΕΟΚ ) αριθ . 4028/86 του Συμβουλίου  ( Τα κείμενα στη γαλλική  και ολλανδική γλώσσα είναι τα μόνα αυθεντικά )  ( 91/16/ΕΟΚ ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό ( ΕΟΚ ) αριθ . 4028/86 του Συμβουλίου της 18ης Δεκεμβρίου 1986 σχετικά με την ανάληψη κοινοτικών δράσεων για τη βελτίωση και την προσαρμογή των διαρθρώσεων στον τομέα της αλιείας και της υδατοκαλλιέργειας ( 1 ), και ιδίως το άρθρο 27,  Εκτιμώντας :  ότι η κυβέρνηση του Βελγίου διαβίβασε στην Επιτροπή στις 17 Αυγούστου 1990 ένα ειδικό πρόγραμμα για τον εξοπλισμό λιμένων αλιείας, καλούμενο στο εξής "το πρόγραμμα "-  ότι "το πρόγραμμα" είναι σύμφωνο με τις διατάξεις του άρθρου 3 του κανονισμού ( ΕΟΚ ) αριθ . 4042/89 του Συμβουλίου ( 2 ) και ότι περιλαμβάνει τα στοιχεία που αναφέρονται στο παράρτημα του εν λόγω κανονισμού -  ότι υπάρχει συνοχή μεταξύ "του προγράμματος" και των ειδικών προγραμμάτων σχετικά με τη μεταποίηση και την εμπορία προϊόντων αλιείας στο Βέλγιο τα οποία εγκρίθηκαν με την απόφαση 87/116/ΕΟΚ ( 3 )-  ότι το εν λόγω πρόγραμμα συμβάλλει στην υλοποίηση των στόχων της κοινής αλιευτικής πολιτικής -  ότι το άρθρο 21 παράγραφος 3 του κανονισμού ( ΕΟΚ ) αριθ . 4042/89 προβλέπει ότι η ισχύς των ειδικών προγραμμάτων που έχουν εγκριθεί από την Επιτροπή στα πλαίσια του κανονισμού ( ΕΟΚ ) αριθ . 355/77 του Συμβουλίου ( 4 ) θα παραταθεί μέχρι τις 30 Ιουνίου 1991 -  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Διαρθρώσεων στον Τομέα της Αλιείας,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :     Άρθρο 1   Το ειδικό πρόγραμμα σχετικά με τον εξοπλισμό λιμένων αλιείας στο Βέλγιο, ( 1990-1994 ) το οποίο ανακοίνωσε το Βέλγιο στις 17 Αυγούστου 1990 και του οποίου τα βασικά στοιχεία παρατίθενται στο παράρτημα Ι, εγκρίνεται με την επιφύλαξη των διατάξεων του  παραρτήματος ΙΙ .   Άρθρο 2   Η παρούσα απόφαση δεν προδικάζει τη χορήγηση ενδεχομένων οικονομικών ενισχύσεων από την Κοινότητα σε μεμονωμένα επενδυτικά σχέδια .   Άρθρο 3   Η παρούσα απόφαση απευθύνεται στο Βασίλειο του Βελγίου .    Βρυξέλλες, 17 Δεκεμβρίου 1990 .  Για την Επιτροπή   Manuel MARIN   Αντιπρόεδρος   ( 1 ) ΕΕ αριθ . L 376 της 31 . 12 . 1986, σ . 7 . ( 2 )  ΕΕ αριθ . L 388 της 30 . 12 . 1989, σ . 1 . ( 3 )  ΕΕ αριθ . L 49 της 18 . 2 . 1987, σ . 31 . ( 4 )  ΕΕ αριθ . L 51 της 23 . 2 . 1977, σ . 1 .    ΠΑΡΑΡΤΗΜΑ Ι  ΠΕΡΙΛΗΨΗ ΤΟΥ ΕΙΔΙΚΟΥ ΠΡΟΓΡΑΜΜΑΤΟΣ ΣΧΕΤΙΚΑ ΜΕ ΤΟΝ ΕΞΟΠΛΙΣΜΟ ΛΙΜΕΝΩΝ ΑΛΙΕΙΑΣ ΣΤΟ ΒΕΛΓΙΟ  1 . Γενικοί στόχοι του προγράμματος  Η βελτίωση των εγκαταστάσεων για τα προϊόντα αλιείας στους λιμένες του Βελγίου .  2 . Οριοθέτηση της γεωγραφικής περιοχής την οποία αφορά το πρόγραμμα  Όλες οι παράκτιες περιοχές του Βελγίου, ειδικότερα των λιμένων Nieuwport, Οστάνδης και Zeebrugge .  3 . Διάρκεια του προγράμματος  Το πρόγραμμα προβλέπεται να διαρκέσει από την 1η Ιανουαρίου 1990 έως τις 31 Δεκεμβρίου 1994 .  4 . Οι στόχοι και οι προβλεπόμενες επενδύσεις  Οι στόχοι του εν λόγω προγράμματος είναι ο εκσυγχρονισμός καθώς και ο εξοπλισμός των κυριοτέρων λιμένων αλιείας, με σκοπό να προωθηθεί η βελτίωση της παραγωγής, της εκφόρτωσης και των συνθηκών πώλησης των προϊόντων αλιείας .  Η απαιτούμενη συνολική επένδυση κατά την περίοδο εφαρμογής του προγράμματος για την επίτευξη των στόχων ανέρχεται σε 1 160 εκατομμύρια βελγικά φράγκα, δηλαδή 27 245 εκατομμύρια Ecu ( 1 ) και κατανέμεται ως εξής :   Επενδύσεις   Σε εκατομμύρια  βελγικά φράγκα   Σε εκατομμύρια  Ecu       - Επενδύσεις σύμφωνα με τον κανονισμό ( ΕΟΚ ) αριθ . 4042/89 (*)  900  21,138  - Εφοδιασμός σε πάγο  70  1,644  - Εγκαταστάσεις ψυκτικών αποθηκών  90  2,113  - Εφοδιασμός σε νερό  5  0,117  - Υλικό εκφόρτωσης των ιχθύων  20  0,469  - Όροι ενίσχυσης  δραστηριοτήτων αλιευτικών ακαφών  60  1,409  - Εξοπλισμών των αποβαθρών με σκοπό τη βελτίωση των συνθηκών ασφαλείας  15  0,352      Σύνολο   1 160  27,245     (*) Οι επενδύσεις αυτές πρέπει να χρηματοδοτηθούν με προτεραιότητα στα πλαίσια του κανονισμού ( ΕΟΚ ) αριθ . 4042/89 .    Τα στοιχεία καθώς και η κατανομή μεταξύ των διαφόρων επενδύσεων είναι ενδεικτικά .      ( 1 ) Οδηγία 71/305/ΕΟΚ του Συμβουλίου ( ΕΕ αριθ . L 185 της 16 .8 . 1971, σ . 5 ).   ( 1 ) 1 Ecu = 42,5756 βελγικά φράγκα ( Αύγουστος 1990 ).    ΠΑΡΑΡΤΗΜΑ ΙΙ  ΠΑΡΑΤΗΡΗΣΕΙΣ  Η Επιτροπή διαπιστώνει ότι το πρόγραμμα που υπέβαλε η κυβέρνηση του Βελγίου, που αποτελεί το πλαίσιο των μελλοντικών χρηματοδοτικών παρεμβάσεων σε κοινοτική ή εθνική κλίμακα, αντιπροσωπεύει την ενδεδειγμένη βάση για τη διευκόλυνση της ανάπτυξης του  εξοπλισμού των λιμένων αλιείας καθώς και της μεταποίησης και της εμπορίας των προϊόντων αλιείας .  Όσον αφορά το θέμα αυτό, η Επιτροπή υπογραμμίζει το γεγονός ότι μια ενδεχόμενη ανάπτυξη του εξοπλισμού των λιμένων αλιείας, της μεταποίησης και της εμπορίας των προϊόντων αλιείας, θα πρέπει να εγγράφεται στα πλαίσια της προβλεπόμενης εξέλιξης των πόρων  καθώς και των επιπτώσεων και των στόχων των πολυετών προγραμμάτων προσανατολισμού για τους τομείς του αλιευτικού στόλου και της υδατοκαλλιέργειας .  Η Επιτροπή υπενθυμίζει ότι είναι απαραίτητο να τηρούνται οι κοινοτικές ρυθμίσεις σχετικά με τις δημόσιες αγορές στα σχέδια και τα προγράμματα που χρηματοδοτούνται από τα διαρθρωτικά ταμεία και τα κοινοτικά χρηματοδοτικά μέσα ( 1 ).